EL Επίσημη Εφημερίδα της Ευρωπαϊκής Ένωσης L 281/1

ΚΑΝΟΝΙΣΜΌΣ (ΕΕ) 2016/1822 ΤΗΣ ΕΠΙΤΡΟΠΉΣ

της 13ης Οκτωβρίου 2016

για την τροποποίηση των παραρτημάτων II, III και V του κανονισμού (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου όσον αφορά τα ανώτατα όρια καταλοίπων για τις ουσίες aclonifen, deltamethrin, fluazinam, methomyl, sulcotrione και thiodicarb μέσα ή πάνω σε ορισμένα προϊόντα

(Κείμενο που παρουσιάζει ενδιαφέρον για τον ΕΟΧ)

Η ΕΥΡΩΠΑΪΚΗ ΕΠΙΤΡΟΠΗ,

Έχοντας υπόψη τη Συνθήκη για τη λειτουργία της Ευρωπαϊκής Ένωσης,

Έχοντας υπόψη τον κανονισμό (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου, της 23ης Φεβρουαρίου 2005, για τα ανώτατα όρια καταλοίπων φυτοφαρμάκων μέσα ή πάνω στα τρόφιμα και τις ζωοτροφές φυτικής και ζωικής προέλευσης και για την τροποποίηση της οδηγίας 91/414/ΕΟΚ του Συμβουλίου (1), και ιδίως το άρθρο 14 παράγραφος 1 στοιχείο α), το άρθρο 18 παράγραφος 1 στοιχείο β) και το άρθρο 49 παράγραφος 2,

Εκτιμώντας τα ακόλουθα:

(1) Για τις ουσίες aclonifen, fluazinam και sulcotrione έχουν καθοριστεί ανώτατα όρια καταλοίπων (ΑΟΚ) στο μέρος Α του παραρτήματος III του κανονισμού (ΕΚ) αριθ. 396/2005. Για τις ουσίες deltamethrin, methomyl και thiodicarb έχουν καθοριστεί ανώτατα όρια καταλοίπων (ΑΟΚ) στο παράρτημα II και στο μέρος B του παραρτήματος III του κανονισμού (ΕΚ) αριθ. 396/2005.

(2) Όσον αφορά την ουσία aclonifen, η Ευρωπαϊκή Αρχή για την Ασφάλεια των Τροφίμων, στο εξής «η Αρχή», υπέβαλε αιτιολογημένη γνώμη σχετικά με τα υφιστάμενα ΑΟΚ σύμφωνα με το άρθρο 12 παράγραφος 1 του κανονισμού (ΕΚ) αριθ. 396/2005 (2). Η Αρχή συνέστησε να μειωθούν τα ΑΟΚ για τις πατάτες, τα καρότα, τα ραπανοσέλινα, τα σκόρδα, τα κρεμμύδια, τα ασκαλώνια, τις ντομάτες, το γλυκό καλαμπόκι, τα φύλλα σέλινου, τον μαϊντανό, τα φασόλια (νωπά, χωρίς λοβό), τα μπιζέλια (νωπά, χωρίς λοβό), τις φακές (νωπές), το σέλινο, το μάραθο, τις αγκινάρες, τα λούπινα (αποξηραμένα), τους σπόρους ηλίανθου, τους σπόρους αραβόσιτου, τους σπόρους σόργου, τους χοίρους (κρέας, λιπώδης ιστός, ήπαρ και νεφροί), τα βοοειδή (κρέας, λιπώδης ιστός, ήπαρ και νεφροί), τα πρόβατα (κρέας, λιπώδης ιστός, ήπαρ και νεφροί), τις αίγες (κρέας, λιπώδης ιστός, ήπαρ και νεφροί) και το γάλα βοοειδών, το πρόβειο γάλα και το γάλα αίγας. Για τα άλλα προϊόντα, η Αρχή συνέστησε να διατηρηθούν ή να αυξηθούν τα υφιστάμενα ΑΟΚ. Η Αρχή κατέληξε στο συμπέρασμα ότι, όσον αφορά τα ΑΟΚ για τις πιπεριές, τα αφεψήματα βοτάνων (αποξηραμένα, άνθη και φύλλα) και τα μπαχαρικά (σπόροι, καρποί και μούρα) ορισμένες πληροφορίες δεν ήταν διαθέσιμες και ήταν αναγκαία περαιτέρω εξέταση από τους υπευθύνους διαχείρισης του κινδύνου. Δεδομένου ότι δεν συντρέχει κίνδυνος για τους καταναλωτές, τα ΑΟΚ για τα εν λόγω προϊόντα θα πρέπει να καθορίζονται στο παράρτημα II του κανονισμού (ΕΚ) αριθ. 396/2005 στο υφιστάμενο επίπεδο ή στο επίπεδο που προσδιορίζεται από την Αρχή. Τα εν λόγω ΑΟΚ θα επανεξεταστούν· κατά την επανεξέταση θα ληφθούν υπόψη οι διαθέσιμες πληροφορίες που θα προκύψουν εντός δύο ετών από τη δημοσίευση του παρόντος κανονισμού.

(3) Όσον αφορά την ουσία deltamethrin, η Αρχή υπέβαλε αιτιολογημένη γνώμη σχετικά με τα υφιστάμενα ΑΟΚ σύμφωνα με το άρθρο 12 παράγραφος 1 του κανονισμού (ΕΚ) αριθ. 396/2005 (3). Όσον αφορά τα ισχύοντα ΑΟΚ για τις ντομάτες, τα πεπόνια, τα καρπούζια, τα κινέζικα λάχανα, τις μη κεφαλωτές κράμβες, τις σκαρόλες (πικρίδες), το σπανάκι και τα παρεμφερή φύλλα, τα φασόλια (ξηρά), τους σπόρους ρυζιού και τους σπόρους σιταριού, η Αρχή διαπίστωσε κίνδυνο για τους καταναλωτές. Επομένως, είναι σκόπιμο να μειωθούν τα εν λόγω ΑΟΚ. Η Αρχή κατέληξε στο συμπέρασμα ότι όσον αφορά τα ΑΟΚ για τα εσπεριδοειδή, τα αμύγδαλα, τα καρύδια Βραζιλίας, τα ανακάρδια (κάσιους), τα κάστανα, τις καρύδες, τα φουντούκια, τα μακαντάμια, τα καρύδια πεκάν, τα κουκουνάρια, τα φιστίκια, τα κοινά καρύδια, τα μήλα, τα αχλάδια, τα κυδώνια, τα μούσμουλα, τα ιαπωνικά μούσμουλα, τα βερίκοκα, τα κεράσια, τα ροδάκινα, τα δαμάσκηνα, τα επιτραπέζια και τα οινοποιήσιμα σταφύλια, τις φράουλες, τα βατόμουρα, τα ασπροβατόμουρα, τα σμέουρα, τα μύρτιλλα, τα μακρόκαρπα μύρτιλλα, τα φραγκοστάφυλα (κόκκινα, μαύρα ή άσπρα), τα πράσινα φραγκοστάφυλα, τους καρπούς αγριοτριανταφυλλιάς, τα βατόμουρα, τους αζαρόλους, τους καρπούς κουφοξυλιάς, τις επιτραπέζιες ελιές, τα ακτινίδια, τις πατάτες, τα κοκκινογούλια, τα καρότα, τα ραπανοσέλινα, τα χρένα, τον ηλίανθο τον κονδυλόρριζο, την παστινάκη την εδώδιμη, τη ρίζα μαϊντανού, τα ραπανάκια, τα λαγόχορτα, τα γουλιά, τα γογγύλια, τα σκόρδα, τα κρεμμύδια, τα ασκαλώνια, τα φρέσκα κρεμμύδια, τις ντομάτες, τις πιπεριές, τις μελιτζάνες, τα κολοκυνθοειδή με βρώσιμο φλοιό, τα πεπόνια, τις κολοκύθες, τα καρπούζια, το γλυκό καλαμπόκι, τις ανθοκράμβες, τα λαχανάκια Βρυξελλών, τις κεφαλωτές κράμβες, τα κινέζικα λάχανα, τις μη κεφαλωτές κράμβες, τις γογγυλοκράμβες, το λυκοτρίβολο, τα μαρούλια, τις σκαρόλες, το κάρδαμο, το γαιοκάρδαμο, τη ρόκα, το κόκκινο σινάπι, τα φύλλα και τους βλαστούς του είδους Brassica spp, το σπανάκι και τα παρεμφερή φύλλα, τα αμπελόφυλλα, το νεροκάρδαμο, τα ραδίκια witloof, τα βότανα, τα ψυχανθή (νωπά), τα σπαράγγια, τις αγκινάρες, τα πράσα, τα καλλιεργούμενα μανιτάρια, τα φασόλια (ξηρά), τις φακές (ξηρές), τα μπιζέλια (ξηρά), τα λούπινα (ξηρά), τον λιναρόσπορο, τα σπέρματα παπαρούνας, τους σπόρους σησαμιού, τους σπόρους ηλιάνθου, τους σπόρους γογγυλιών, τα σπέρματα σιναπιού, τα σπέρματα βαμβακιού, τους σπόρους κολοκύθας, τον κάρθαμο τον βαφικό, το βούγλωσσο, το ψευδολινάρι, τον κανναβόσπορο, τη ρετσινολαδιά, τις ελιές για παραγωγή λαδιού, τους σπόρους κριθαριού, τους σπόρους φαγόπυρου, τους σπόρους αραβοσίτου, τους σπόρους κεχριού, τους σπόρους βρώμης, τους σπόρους ρυζιού, τους σπόρους σίκαλης, τους σπόρους σόργου, τους σπόρους σιταριού, τα τέια, τα αφεψήματα βοτάνων (αποξηραμένα, άνθη, φύλλα, ρίζες), τα μπαχαρικά (καρποί, μαλακοί σαρκώδεις καρποί, ρίζες, ριζώματα, άνθη και στίγματα ανθέων), τα ζαχαρότευτλα (ρίζα), τις ρίζες κιχωρίου, τους χοίρους (μυς, λιπώδης ιστός, ήπαρ και νεφροί), τα βοοειδή (μυς, λιπώδης ιστός, ήπαρ και νεφροί), τα πρόβατα (μυς, λιπώδης ιστός, ήπαρ και νεφροί), τις αίγες (μυς, λιπώδης ιστός, ήπαρ και νεφροί), τα πουλερικά (μυς, λιπώδης ιστός και ήπαρ), το γάλα βοοειδών, το πρόβειο γάλα, το γάλα αίγας και τα αυγά πτηνών ορισμένες πληροφορίες δεν ήταν διαθέσιμες και ήταν αναγκαία περαιτέρω εξέταση από τους υπευθύνους διαχείρισης του κινδύνου. Δεδομένου ότι δεν συντρέχει κίνδυνος για τους καταναλωτές, τα ΑΟΚ για τα προϊόντα αυτά θα πρέπει να καθορίζονται στο παράρτημα II του κανονισμού (ΕΚ) αριθ. 396/2005 στο υφιστάμενο επίπεδο ή στο επίπεδο που προσδιορίζεται από την Αρχή. Τα εν λόγω ΑΟΚ θα επανεξεταστούν· κατά την επανεξέταση θα ληφθούν υπόψη οι διαθέσιμες πληροφορίες που θα προκύψουν εντός δύο ετών από τη δημοσίευση του παρόντος κανονισμού. Η Αρχή κατέληξε στο συμπέρασμα ότι, όσον αφορά τα ΑΟΚ για τα σύκα, τις άγριες αγκινάρες, το σέλινο και τα μπαχαρικά (σπόροι) δεν υπήρχαν διαθέσιμες πληροφορίες και ότι ήταν αναγκαία περαιτέρω εξέταση από τους υπευθύνους διαχείρισης του κινδύνου. Τα ΑΟΚ για τα εν λόγω προϊόντα θα πρέπει να καθοριστούν στο συγκεκριμένο όριο προσδιορισμού.

(4) Όσον αφορά την ουσία fluazinam, η Αρχή υπέβαλε αιτιολογημένη γνώμη σχετικά με τα υφιστάμενα ΑΟΚ σύμφωνα με το άρθρο 12 παράγραφος 1 του κανονισμού (ΕΚ) αριθ. 396/2005 (4). Η Αρχή συνέστησε τη μείωση των υφιστάμενων ΑΟΚ για τις πατάτες, τα κρεμμύδια και τα ασκαλώνια. Για τις ντομάτες συνέστησε την αύξηση των υφιστάμενων ΑΟΚ. Η Αρχή κατέληξε στο συμπέρασμα ότι, όσον αφορά τα ΑΟΚ για τα μήλα, τα αχλάδια, τα επιτραπέζια σταφύλια, τα οινοποιήσιμα σταφύλια, τα βατόμουρα, τα ασπροβατόμουρα, τα σμέουρα, τα ξηρά φασόλια και τα αφεψήματα βοτάνων (αποξηραμένα, ρίζες) ορισμένες πληροφορίες δεν ήταν διαθέσιμες και ήταν αναγκαία περαιτέρω εξέταση από τους υπευθύνους διαχείρισης του κινδύνου. Δεδομένου ότι δεν συντρέχει κίνδυνος για τους καταναλωτές, τα ΑΟΚ για τα προϊόντα αυτά θα πρέπει να καθορίζονται στο παράρτημα II του κανονισμού (ΕΚ) αριθ. 396/2005 στο υφιστάμενο επίπεδο ή στο επίπεδο που προσδιορίζεται από την Αρχή. Τα εν λόγω ΑΟΚ θα επανεξεταστούν· κατά την επανεξέταση θα ληφθούν υπόψη οι διαθέσιμες πληροφορίες που θα προκύψουν εντός δύο ετών από τη δημοσίευση του παρόντος κανονισμού.

(5) Όσον αφορά την ουσία methomyl, η Αρχή υπέβαλε αιτιολογημένη γνώμη σχετικά με τα υφιστάμενα ΑΟΚ σύμφωνα με το άρθρο 12 παράγραφος 1 του κανονισμού (ΕΚ) αριθ. 396/2005 (5). Η Αρχή πρότεινε να αλλάξει ο ορισμός των καταλοίπων και συνέστησε να μειωθούν τα ΑΟΚ για τις ντομάτες, τις μελιτζάνες, τα αγγούρια και τα κολοκυθάκια. Για τα αγγουράκια, η Αρχή συνέστησε τη διατήρηση του υφιστάμενου ΑΟΚ. Όσον αφορά τα ΑΟΚ για τα οινοποιήσιμα σταφύλια, τις πατάτες, τα αγγούρια, τα κολοκυθάκια, τα πεπόνια, τις κολοκύθες και τα καρπούζια, η Αρχή διαπίστωσε κίνδυνο για τους καταναλωτές. Επομένως, είναι σκόπιμο να μειωθούν τα εν λόγω ΑΟΚ. Η Αρχή κατέληξε στο συμπέρασμα ότι, όσον αφορά τα ΑΟΚ για τις πιπεριές, τα πεπόνια, τις κολοκύθες, τα καρπούζια, τα μαρούλια, το σπανάκι, τα φασόλια (νωπά, με λοβό), τα μπιζέλια (νωπά, με λοβό), τα ξηρά φασόλια, τους σπόρους σόγιας, τα σπέρματα βαμβακιού, τους σπόρους αραβοσίτου και τους σπόρους βρώμης, ορισμένες πληροφορίες δεν ήταν διαθέσιμες και ότι απαιτούνταν περαιτέρω εξέταση από τους υπευθύνους διαχείρισης του κινδύνου. Δεδομένου ότι δεν συντρέχει κίνδυνος για τους καταναλωτές, τα ΑΟΚ για τα προϊόντα αυτά θα πρέπει να καθορίζονται στο παράρτημα II του κανονισμού (ΕΚ) αριθ. 396/2005 στο υφιστάμενο επίπεδο ή στο επίπεδο που προσδιορίζεται από την Αρχή. Τα εν λόγω ΑΟΚ θα επανεξεταστούν· κατά την επανεξέταση θα ληφθούν υπόψη οι διαθέσιμες πληροφορίες που θα προκύψουν εντός δύο ετών από τη δημοσίευση του παρόντος κανονισμού.

(6) Όσον αφορά την ουσία thiodicarb, η Αρχή (6) συνέστησε να διαγραφεί η ουσία αυτή από τον ορισμό των καταλοίπων για την ουσία methomyl. Συνεπώς, είναι σκόπιμο να περιληφθεί η εν λόγω ουσία χωριστά στο παράρτημα V του κανονισμού (ΕΚ) αριθ. 396/2005.

(7) Όσον αφορά την ουσία sulcotrione, η Αρχή υπέβαλε αιτιολογημένη γνώμη σχετικά με τα υφιστάμενα ΑΟΚ σύμφωνα με το άρθρο 12 παράγραφος 1 του κανονισμού (ΕΚ) αριθ. 396/2005 (7). Η Αρχή πρότεινε δύο επιλογές όσον αφορά τον καθορισμό του ορισμού των καταλοίπων. Θεωρήθηκε σκόπιμο να αλλάξει μόνο ο ορισμός των καταλοίπων για τα ζωικά προϊόντα. Για το γλυκό καλαμπόκι, τους σπόρους αραβόσιτου και τους σπόρους σόργου, η Αρχή συνέστησε τη διατήρηση των υφιστάμενων ΑΟΚ. Η Αρχή κατέληξε ότι, όσον αφορά τα ΑΟΚ για τα λαγόχορτα, τους χοίρους (μυς, λιπώδης ιστός, ήπαρ και νεφροί), τα βοοειδή (μυς, λιπώδης ιστός, ήπαρ και νεφροί), τα πρόβατα (μυς, λιπώδης ιστός, ήπαρ και νεφροί), τις αίγες (μυς, λιπώδης ιστός, ήπαρ και νεφροί) και το γάλα βοοειδών, το πρόβειο γάλα και το γάλα αίγας, ορισμένες πληροφορίες δεν ήταν διαθέσιμες και απαιτούνταν περαιτέρω εξέταση από τους υπευθύνους διαχείρισης του κινδύνου. Δεδομένου ότι δεν συντρέχει κίνδυνος για τους καταναλωτές, τα ΑΟΚ για τα εν λόγω προϊόντα θα πρέπει να καθορίζονται στο παράρτημα II του κανονισμού (ΕΚ) αριθ. 396/2005 στο υφιστάμενο επίπεδο ή στο επίπεδο που προσδιορίζεται από την Αρχή. Τα εν λόγω ΑΟΚ θα επανεξεταστούν· κατά την επανεξέταση θα ληφθούν υπόψη οι διαθέσιμες πληροφορίες που θα προκύψουν εντός δύο ετών από τη δημοσίευση του παρόντος κανονισμού.

(8) Όσον αφορά τα προϊόντα για τα οποία η χρήση του οικείου φυτοπροστατευτικού προϊόντος δεν έχει εγκριθεί, και για τα οποία δεν υπάρχουν ανοχές κατά την εισαγωγή ούτε ανώτατα όρια καταλοίπων του Codex (CXL), τα ΑΟΚ θα πρέπει να καθορίζονται στο συγκεκριμένο όριο προσδιορισμού ή στο προκαθορισμένο ΑΟΚ, σύμφωνα με το άρθρο 18 παράγραφος 1 στοιχείο β) του κανονισμού (ΕΚ) αριθ. 396/2005.

(9) Η Επιτροπή ζήτησε τη γνώμη των εργαστηρίων αναφοράς της Ευρωπαϊκής Ένωσης για τα κατάλοιπα φυτοφαρμάκων όσον αφορά την ανάγκη για προσαρμογή ορισμένων ορίων προσδιορισμού. Σχετικά με ορισμένες ουσίες, τα εργαστήρια αυτά κατέληξαν ότι, για ορισμένα προϊόντα, η τεχνική εξέλιξη απαιτεί τον καθορισμό συγκεκριμένων ορίων προσδιορισμού.

(10) Με βάση τις αιτιολογημένες γνώμες της Αρχής και λαμβανομένων υπόψη των συναφών με το υπό εξέταση θέμα παραγόντων, οι ενδεικνυόμενες τροποποιήσεις των ΑΟΚ πληρούν τις απαιτήσεις του άρθρου 14 παράγραφος 2 του κανονισμού (ΕΚ) αριθ. 396/2005.

(11) Μέσω του Παγκόσμιου Οργανισμού Εμπορίου, ζητήθηκε η γνώμη των εμπορικών εταίρων της Ένωσης για τα νέα ΑΟΚ και ελήφθησαν υπόψη οι παρατηρήσεις τους.

(12) Συνεπώς, ο κανονισμός (ΕΚ) αριθ. 396/2005 θα πρέπει να τροποποιηθεί αναλόγως.

(13) Για να καταστεί δυνατή η κανονική διάθεση στην αγορά, η μεταποίηση και η κατανάλωση των προϊόντων, ο παρών κανονισμός θα πρέπει να προβλέπει μεταβατική ρύθμιση για τα προϊόντα που έχουν παραχθεί νόμιμα πριν από την τροποποίηση των ΑΟΚ και για τα οποία προκύπτει από τα στοιχεία ότι τηρείται υψηλό επίπεδο προστασίας των καταναλωτών.

(14) Πριν από την έναρξη ισχύος των τροποποιημένων ΑΟΚ θα πρέπει να μεσολαβήσει εύλογο χρονικό διάστημα, ώστε να επιτρέψει στα κράτη μέλη, στις τρίτες χώρες και στις επιχειρήσεις τροφίμων να προετοιμαστούν για να ανταποκριθούν στις νέες απαιτήσεις που θα προκύψουν από την τροποποίηση των ΑΟΚ.

(15) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα παραρτήματα II, III και V του κανονισμού (ΕΚ) αριθ. 396/2005 τροποποιούνται σύμφωνα με το παράρτημα του παρόντος κανονισμού.

Άρθρο 2

Όσον αφορά τις δραστικές ουσίες aclonifen, fluazinam και sulcotrione μέσα και πάνω σε όλα τα προϊόντα, ο κανονισμός (ΕΚ) αριθ. 396/2005, ως είχε πριν από την τροποποίησή του από τον παρόντα κανονισμό, εξακολουθεί να εφαρμόζεται στα προϊόντα που έχουν παραχθεί πριν από τις 7 Μαΐου 2017.

Όσον αφορά τη δραστική ουσία deltamethrin μέσα και πάνω σε όλα τα προϊόντα, με εξαίρεση τις ντομάτες, τα πεπόνια, τα καρπούζια, τα κινέζικα λάχανα, τις μη κεφαλωτές κράμβες, τις σκαρόλες (πικρίδες), το σπανάκι και τα παρεμφερή φύλλα, τα φασόλια (ξηρά), τους σπόρους ρυζιού και τους σπόρους σιταριού, ο κανονισμός (ΕΚ) αριθ. 396/2005, ως είχε πριν από την τροποποίησή του από τον παρόντα κανονισμό, εξακολουθεί να εφαρμόζεται στα προϊόντα που έχουν παραχθεί πριν από τις 7 Μαΐου 2017.

Όσον αφορά τη δραστική ουσία methomyl μέσα και πάνω σε όλα τα προϊόντα, με εξαίρεση τα οινοποιήσιμα σταφύλια, τις πατάτες, τα αγγούρια, τα κολοκυθάκια, τα πεπόνια, τις κολοκύθες και τα καρπούζια, ο κανονισμός (ΕΚ) αριθ. 396/2005, ως είχε πριν από την τροποποίησή του από τον παρόντα κανονισμό, εξακολουθεί να εφαρμόζεται στα προϊόντα που έχουν παραχθεί πριν από τις 7 Μαΐου 2017.

Άρθρο 3

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Εφαρμόζεται από τις 7 Μαΐου 2017.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 13 Οκτωβρίου 2016. Για την Επιτροπή Ο Πρόεδρος Jean-Claude JUNCKER

(1) ΕΕ L 70 της 16.3.2005, σ. 1.

(2) European Food Safety Authority; Review of the existing maximum residue levels for aclonifen according to Article 12 of Regulation (EC) No 396/2005 [Ευρωπαϊκή Αρχή για την Ασφάλεια των Τροφίμων· επανεξέταση των ισχυόντων ανώτατων ορίων καταλοίπων για την ουσία aclonifen, σύμφωνα με το άρθρο 12 του κανονισμού (ΕΚ) αριθ. 396/2005]. Δελτίο EFSA (2015)· 13(11): 4323.

(3) European Food Safety Authority; Review of the existing maximum residue levels for deltamethrin according to Article 12 of Regulation (EC) No 396/2005 [Ευρωπαϊκή Αρχή για την Ασφάλεια των Τροφίμων· επανεξέταση των ισχυόντων ανώτατων ορίων καταλοίπων για την ουσία deltamethrin, σύμφωνα με το άρθρο 12 του κανονισμού (ΕΚ) αριθ. 396/2005]. Δελτίο EFSA (2015)· 13(11): 4309.

(4) European Food Safety Authority; Review of the existing maximum residue levels for fluazinam according to Article 12 of Regulation (EC) No 396/2005 [Ευρωπαϊκή Αρχή για την Ασφάλεια των Τροφίμων· επανεξέταση των ισχυόντων ανώτατων ορίων καταλοίπων για την ουσία fluazinam, σύμφωνα με το άρθρο 12 του κανονισμού (ΕΚ) αριθ. 396/2005]. Δελτίο EFSA (2015)· 13(9): 4240.

(5) European Food Safety Authority; Review of the existing maximum residue levels for methomyl according to Article 12 of Regulation (EC) No 396/2005 [Ευρωπαϊκή Αρχή για την Ασφάλεια των Τροφίμων· επανεξέταση των ισχυόντων ανώτατων ορίων καταλοίπων για την ουσία methomyl, σύμφωνα με το άρθρο 12 του κανονισμού (ΕΚ) αριθ. 396/2005]. Δελτίο EFSA (2015)· 13(10): 4277.

(6) European Food Safety Authority; Review of the existing maximum residue levels for methomyl according to Article 12 of Regulation (EC) No 396/2005 [Ευρωπαϊκή Αρχή για την Ασφάλεια των Τροφίμων· επανεξέταση των ισχυόντων ανώτατων ορίων καταλοίπων για την ουσία methomyl, σύμφωνα με το άρθρο 12 του κανονισμού (ΕΚ) αριθ. 396/2005]. Δελτίο EFSA (2015)· 13(10): 4277.

(7) European Food Safety Authority; Review of the existing maximum residue levels for sulcotrione according to Article 12 of Regulation (EC) No 396/2005 [Ευρωπαϊκή Αρχή για την Ασφάλεια των Τροφίμων· επανεξέταση των ισχυόντων ανώτατων ορίων καταλοίπων για την ουσία sulcotrione, σύμφωνα με το άρθρο 12 του κανονισμού (ΕΚ) αριθ. 396/2005]. Δελτίο EFSA (2015)· 13(11): 4305.